Касьцёл Перамяненьня Пана (Германавічы)

**Касьцёл Перамяненьня Пана** — помнік архітэктуры XVIII стагодзьдзя ў Германавічах. Знаходзіцца насупраць палацава-паркавага ансамбля Шырынаў, на беразе ракі Дзісны. Дзее. Твор архітэктуры віленскага барока. Аб’ект Дзяржаўнага сьпісу гістарычна-культурных каштоўнасьцяў Беларусі.

У некаторых крыніцах значыцца пад тытулам Зьвеставаньня Найсьвяцейшай Панны Марыі, аднак у касьцельным архіве прыводзіцца тытул Перамяненьня Пана.

## Гісторыя
### Вялікае Княства Літоўскае
Будаваўся ў 1770—1787 гадох з фундацыі ўладальніка маёнтку Ігнація Зрыні-Шырына як грэцка-каталіцкая (уніяцкая) царква Сьвятога Спаса. 

### Пад уладай Расейскай імпэрыі
Па другім падзеле Рэчы Паспалітай (1793 год), калі Германавічы апынуліся ў складзе Расейскай імпэрыі, касьцёл працягваў дзеяць. У 1810 годзе ён стаў парафіяльным, у другой палове XIX ст. парафія налічвала больш за 3 тысячы вернікаў.

### Найноўшы час
У 1948 годзе савецкія ўлады зачынілі касьцёл, будынак якога прыстасавалі пад гаспадарчыя патрэбы. У 1988 годзе сьвятыню вярнулі каталікам. 31 кастрычніка 1988 году касьцёл паўторна асьвяцілі.

## Архітэктура
Помнік архітэктуры віленскага барока. Мае падоўжаную сымэтрычна-восевую ярусную кампазыцыю, якую ўтвараюць прастакутны ў пляне нэф і акруглая апсыда зь нізкімі бакавымі закрысьціямі. Франтальны фасад мае выгляд плястычнай архітэктурнай кулісы вэртыкальна скіраванай кампазыцыі. Ажурнасьць і скульптурнасьць 5-ярусных чацьверыковых вежаў дасягаецца выкарыстаньнем скразных лучковых і аркавых праёмаў, круглых люкарнаў, кутніх лапатак, увагнутымі гранямі верхніх ярусаў. Паміж вежамі разьмяшчаецца высокі фігурны шчыт зь пілястравым портыкам. Плястычна насычаны галоўны фасад кантрастава спалучаецца з роўнічнымі сьценамі асноўнага аб’ёму. У архітэктурным дэкоры выкарыстоўваюцца лучковыя сандрыкі, рустыка, фігурныя філёнгі, тонкапрафіляваныя карнізы. Уваход вылучаецца портыкам.

Усярэдзіне нэф перакрываецца цыліндрычным скляпеньнем на падпружных арках зь люнэтамі высока ўзьнятых лучковых аконных праёмаў, пераходзіць у прастору 5-граннай алтарнай часткі. Пэрымэтрам залі праходзіць прафіляваны антаблемэнт, дэкараваны расьлінным арнамэнтам. Сьцены падзяляюцца канэляванымі пілястрамі. Над вузкім нартэксам на 2 слупах, аркадзе і крыжовых скляпеньнях узносяцца выгнутыя дугой хоры, дэкараваныя канэляванымі пілястрамі паміж якімі ракайльнае пано зь ляпнымі выявамі музычных інструмэнтаў. Аздабленьне інтэр'еру дапаўняе арнамэнтальна-расьлінная размалёўка верхняй часткі муроў і падпружных арак.

## Галерэя
### Гістарычная графіка

Hiermanavičy, Bazylanski. Германавічы, Базылянскі (K. Łodź, 1810, 1854).jpg|1854 г.
Hiermanavičy, Bazylanski. Германавічы, Базылянскі (K. Łodź, 1810, 1854) (2).jpg|1854 г.
Hiermanavičy. Германавічы (J. Drazdovič, 1917).jpg|Я. Драздовіч, 1917 г.
Hiermanavičy. Германавічы (J. Drazdovič, 1935).jpg|Я. Драздовіч, 1935 г.


### Гістарычныя здымкі

Hiermanavičy, Bazylanski. Германавічы, Базылянскі (1900).jpg|каля 1900 г.
Hiermanavičy, Bazylanski. Германавічы, Базылянскі (1915).jpg|1915 г.
Hiermanavičy, Bazylanski. Германавічы, Базылянскі (1925).jpg|1925 г.
Hiermanavičy, Bazylanski. Германавічы, Базылянскі (1932).jpg|1932 г.


### Сучасныя здымкі

Германавічы. Касцёл 13.jpg|У панараме мястэчка
Благавешчанскі касьцёл Германавічы 4.JPG|З боку апсыды
Германавічы. Касцёл 02.jpg|Інтэр’ер
Германавічы. Касцёл 01.jpg|Хоры


## Крыніцы

## Літаратура
* 

## Вонкавыя спасылкі

* 
* 

Катэгорыя:Касьцёлы Віцебскай дыяцэзіі
Катэгорыя:Германавічы